b'\n_START_ARTICLE_\nKelayakan Piala Dunia FIFA 2022 \xe2\x80\x93 AFC Pusingan Kedua\n_START_PARAGRAPH_\nKelayakan Piala Dunia FIFA 2022 pusingan kedua AFC, yang juga berkhidmat sebagai pusingan kedua Kelayakan Piala Asia 2023, akan dimainkan dari 5 September 2019 hingga 9 Jun 2020.\n_START_SECTION_\nFormat\n_START_PARAGRAPH_\nSeramai 40 pasukan telah dimasukkan ke dalam lapan kumpulan lima pasukan untuk bermain perlawanan tempat sendiri-dan-tempat lawan secara perlawanan kumpulan. Mereka termasuk 34 pasukan (pasukan kedudukan 1\xe2\x80\x9334 dalam senarai peserta AFC) yang mendapat bye ke pusingan ini, dan enam pemenang dari pusingan pertama._NEWLINE_Lapan juara kumpulan dan empat naib juara terbaik akan mara ke pusingan ketiga. Jika Qatar, tuan rumah Piala Dunia, memenangi kumpulan atau mereka menamatkan sebagai salah satu daripada empat pasukan naib juara terbaik, tempat mereka di pusingan ketiga akan diberikan kepada pasukan naib juara terbaik tempat kelima._NEWLINE_Perlawanan dalam pusingan ini akan berfungsi sebagai sebahagian daripada kempen kelayakan Piala Asia 2023. Pasukan yang mara ke pusingan ketiga akan layak ke Piala Asia 2023. 24 pasukan terbaik seterusnya (termasuk 16 pasukan yang mara secara langsung dan lapan pasukan yang mara dari pusingan play-off) akan bermain dalam pusingan ketiga kelayakan Piala Asia 2023 untuk menentukan  baki slot Piala Asia 2023, yang melibatkan sejumlah 24 pasukan.'